Eräälle runoilijalle (Salonen)
Kun loistaa kevätpäivönen
 Ja kaikki luonto riemuitsee,
 Niin nousee maasta leivonen
 Ja riemuvirttä laulelee.

 Maat, metsät juhlapuvussaan;
 Ja nurmet, tuomet tuoksuvat, –
 Ja lehmät metsään kulkeissaan
 Myös onnellisna ammuvat.

 Myös kevät ihmissydämmen
 Saa kukkasia kasvamaan;
 Ma laulelen kuin leivonen
 Keväässä armaan isänmaan.

 Kuin näytelmä tuo kevät on!
 Siin’ osan sinäi anastat.
 Kun ryhdyit runontekohon –
 Sä lehmän osan toimitat.

bs. [B. F. Salonen]

B. F. Salonen
Runot